runetrust/blame-folketinget-dk huggingface dataset:
Vibeke Peschardt (RV), 1999-05-20:
Vi ved jo godt, at man ikke altid når sine mål 100 pct., men jeg mener på den anden side, at med al den viden og kapacitet, vi råder over i vores landbrugs- og gartnerisektor, med den forskningsindsats, der bliver gjort på de her områder, med sprøjtegifte og økologi, så kan man nå meget langt, hvis man virkelig vil, og hvis man altså gør noget ved det og satser.
Jacob Jensen (V), 2014-10-09:
Det meste var et tilbageblik på historien, vel at mærke den del af historien, som statsministeren i øvrigt fandt det opportunt at fremhæve, og vel at mærke en historieskrivning, hvor statsministeren førte pennen, og hvor statsministerens afhandling næppe kan leve op til folkeskolens afgangsprøves krav om kildekritik.
Søren Espersen (DF), 2017-05-23:
Og jeg tænkte på, at en endnu ældre union, nemlig det dansk-norske Atlanterhavsrige og senere kongeriget Danmark mellem Danmark og Færøerne og Grønland også er truet af opløsning, og at en afstemning på Grønland tilsvarende den, der var i Skotland, også sagtens kunne blive aktuel.
Morten Bødskov (S), 2010-12-15:
Vækstkrisen trækkes i langdrag; der skabes ikke flere nye arbejdspladser; flere risikerer at blive langtidsarbejdsløse; flere unge vil få vanskeligere ved at få en praktikplads; de nødvendige investeringer, der skal til, svigtes; erhvervslivet taber arbejdspladser.
Lene Espersen (KF), 2013-04-11:
Danmarks genindtræden i NATO's dronebaserede AGS-projekt, som flere ordførere også har været inde på, er et vigtigt og et rigtigt skridt i retning af, at Danmark også benytter den nye teknologi, ligesom jeg synes, det er værd at understrege, at vi i Afghanistan benytter små taktiske overvågningsdroner.
Tove Videbæk (KRF), 2003-10-10:
Disse skræmmebilleders mål er jo naturligvis at skræmme befolkningen og provokere danskerne til at stemme Danmark ud af EU-samarbejdet og som eneste alternativ tildele Danmark den samme perifere rolle som Norge og Island, der gør EU-lovgivning til deres egen uden at have været med til at udforme den.
Peder Sass (S), 2004-05-19:
Det, jeg sådan set opfølgende ville sige, er egentlig, at jeg tror, det ville være behjælpeligt, hvis dette meget bredt formulerede beslutningsforslag var lidt mere konkret i forhold til boligforhold, i forhold til om det er en arbejdstabssituation, om det er øgede sundhedsmæssige omkostninger, der er pålagt familierne, sådan at man kunne gå ind og kigge på, om der er nogen afgrænsninger i forhold til denne kompensation, der kan være tale om.
Torsten Schack Pedersen (V), 2014-12-04:
Men det her er noget, jeg har beskæftiget mig en del med, og en af mine favoritafgifter – og jeg tror, folk ville bryde sammen i latterkramper, hvis de konstaterede, at vi har sådan en i Danmark, hvis altså der var stor opmærksomhed om det – er teafgiften.
Lotte Rod (RV), 2021-11-23:
Selvfølgelig kan vi gøre noget herinde med skolen, vi kan sætte en ekstra lærer og pædagog på, og vi kan også tage ansvar for, at børn må blive et år længere i børnehaven, men det hele starter jo med den grundlæggende tilknytning og tro på livet, og der betyder det altså bare noget, at der er voksne nok i vores daginstitutioner.
Lars Boje Mathiesen (NB), 2020-04-30:
Der har vi så valgt at sige, at jamen de her ting, som vi har fået forhandlet frem, om, at det ikke blev 15 pct. ÅOP, men at det måske kommer op på de 35 i stedet for, var faktisk noget, som vi kunne hjælpe med, altså de kontrolsatser, der var på de svage og de sårbare i samfundet.
Thomas Danielsen (V), 2018-11-28:
Vi mener ikke, at man skal kunne erhverve sig et hus eller en lejlighed med det ene mål for øje at leje det ud alle årets dage gennem tjenester som Airbnb, for konsekvensen heraf kan, som vi har set i andre europæiske storbyer, være, at man forvandler beboelsesejendomme til udlejningsejendomme.
Ole Sohn (SF), 2003-01-31:
I henhold til den højesteretsdom, der er afsagt, er det sådan, at hvis man indgår en overenskomst indeholdende en eksklusivbestemmelse på en arbejdsplads, som eksisterer, og hvor der er ansatte, så kan de folk, der er ansatte, ikke tvinges til at være omfattet af eksklusivbestemmelsen.
Pia Olsen Dyhr (SF), 2020-11-17:
Han siger, at mink desværre er rugekasser for resistente vira, og at problemet ikke kan isoleres til den såkaldte cluster-5, sådan som visse partier ellers har fået det til at lyde, men netop at de her mink hele tiden udvikler nye mutationer, og det er det, der gør situationen så ganske alvorlig.
Morten Østergaard (RV), 2010-04-08:
Det er et forlig, vi har lavet sammen – Dansk Folkeparti, Det Radikale Venstre og regeringen – og som altså handler om, at man skal prøve at gøre så meget, man kan, for at undgå, at folk bliver fanget i langtidssygdom, sådan at de hurtigst muligt kommer tilbage på arbejdsmarkedet, fordi man ved, at det kan bidrage til, at de kommer ud af deres sygdom.
Per Clausen (EL), 2013-03-14:
Men jeg vil bare spørge hr. Peter Skaarup, om det ikke er sådan, at hr. Peter Skaarup mener, at PET skal have mulighed for at deltage i internationalt samarbejde, også når det fører til, at man gør sig medansvarlig i overtrædelse af international lov og menneskerettigheder, hvis det efter hr. Peter Skaarups mening er nødvendigt.
Zenia Stampe (RV), 2017-05-05:
Derfor vil jeg da i hvert fald kvittere og sige, at jeg synes, det er en relevant diskussion, og jeg synes måske på nogle måder også, at det ville være gavnligt, hvis Enhedslisten førte den her diskussion videre i en diskussion omkring sanktioner, for det jeg tror i virkeligheden vil være langt mere effektivt end de her optagelsesforhandlinger.
Carina Christensen (KF), 2010-02-02:
Jeg vil nu gerne bede forslagsstillerne genoverveje de beløb, som de så har fremsat på deres eget finanslovforslag og måske også lige uddybe nærmere, hvordan de forholder sig til en prioritering af forslagene i beslutningsforslaget, for hverken i den gældende finanslov eller f.eks. i Socialdemokratiets finanslovforslag er der penge til alt det, der foreslås her.
Jan Trøjborg (S), 2003-10-23:
§ 26, stk. 2 og 3, er ideelt set rigtigt tænkt, men vil efter min opfattelse i realiteten sikre, at foreningerne kun kommer til at stå på sidelinjen og i praksis fratages de muligheder for at varetage foreningens interesser, som forvaltningsselskaberne ifølge lov om finansiel virksomhed oven i købet er forpligtede til. Realiteterne er efter min bedste opfattelse anderledes end teorien, som den er udtænkt i lovforslaget.
Magnus Heunicke (S), 2021-03-05:
Det siger jo sig selv, at det nærmest er en umulig situation at prioritere, og det er ikke nogen ønskesituation overhovedet, men det er desværre bydende nødvendigt at sikre, at vi får maksimal effekt ud af de midler, vi bruger i vores sygehusvæsen, i vores sundhed.
Poul Henrik Hedeboe (SF), 2004-12-14:
Sådan som vi kender metroprojektet, stopper det ikke ved 600 mio. kr., det vil nok være mere sandsynligt at sige 1 mia. kr., og efterfølgende bliver der også et forventeligt driftsunderskud, for sådan er det jo i den øvrige del af metroen.
Pia Kristensen (DF), 2002-02-27:
Det er vigtigt for os at markere, at vi ingen kritik har af rådets indsats, og at de erfaringer og resultater, der er høstet gennem årene, er værdifulde i det fortsatte arbejde omkring stofmisbrugere. Når det er sagt, mener vi, at der er brug for en bredere indsats over for de svageste grupper, og vi er til enhver tid åbne over for nye metoder og modeller.
Simon Emil Ammitzbøll (LA), 2010-10-07:
Grunden til, at vi tager den her huslejeproblematik op nu, er jo også, at man er i den situation, at huslejenævnet sikrer, at der er nogle mennesker, der bliver tvunget til at leje deres bolig ud for mindre, end de har udgifter for på boligen, og det vil sige, at staten stjæler fra folk.
Morten Østergaard (RV), 2008-11-20:
Men i bemærkningerne står der, at der i forordningen er nævnt enlige forsørgere, personer over 50 år, personer, der arbejder i sektorer med ulige kønsfordeling, personer tilhørende et etnisk mindretal, personer uden en boglig eller faglig uddannelse på et vist niveau og personer, der har et handicap, som dem, for hvem man kan vælge at fravige kravet om 6 måneders forudgående ledighed.
Pernille Skipper (EL), 2016-01-22:
Det er en klassisk myte om voldtægt – at der er mange falske anmeldelser, at kvinder lyver, at de vil hævne sig på eksen, eller at de sagde faktisk ja, men fortrød senere, eller at de var flove over, hvor fulde de var blevet, og så måtte de hellere anmelde det som voldtægt.
Ole Birk Olesen (LA), 2014-05-27:
Det, Enhedslisten bare er uenig i, er, at hvis man ved en domstol er blevet umyndiggjort, fordi man på et helt grundlæggende niveau ikke er i stand til at tage vare på sig selv, så er det udemokratisk, hvis man ikke kan få lov til bestemme over andre ved at gå ned i stemmeboksen.
Mette Frederiksen (S), 2021-12-14:
Jeg kan give et eksempel fra min egen lille andedam: Jeg sad også i kø i går, fordi det var i går, vaccinerne til de 40+-årige blev frigivet, så jeg var i kø ligesom alle mulige andre, og så ringede jeg til min praktiserende læge; der var lige kommet et afbud, og jeg blev vaccineret i går.
Mikkel Bjørn (DF), 2024-04-03:
Ordføreren nævner så det med, at man kan overføre en elev til en anden skole, men det, der er min og, tror jeg, mange læreres virkelige erfaring ude fra virkeligheden, er, at det kun sker i det tilfælde, hvor skolen har en aftale med naboskolen om, at hvis de har et lige så problematisk og besværligt barn, så kan de sende det i den modsatte retning. Det vil sige, at man laver bytteaftaler mellem skolerne, hvor man siger: Vi har den her elev, og vi er nødt til at signalere handlingsilje over for bestyrelsen og forældrene nu.
Alexander Ryle (LA), 2024-04-02:
Så vil der nok være nogle løsninger, som kan ende med at blive dyrere for forbrugerne, men det tror jeg man er nødt til at tage med, hvis man gerne vil gøre noget godt for miljøet, altså at det nogle gange også kan blive dyrere at beskytte det drikkevand, som vi alle sammen sætter stor pris på.
Jan Bjergskov Larsen (SF), 2021-12-14:
Det burde egentlig være en sag for samtlige partier i Folketinget at bakke op om vores forslag, for ingen kan vel med ret ryg og sikker stemme argumentere for, at vi skal fastholde en valgmodel, som ikke på tilstrækkelig retfærdig vis afspejler vælgernes holdninger og stemmefordeling.
Klaus Kjær (DF), 1998-10-22:
Da Dansk Folkepartis ordfører på området, fru Pia Kjærsgaard, ikke kan være til stede, skal jeg til lovforslaget gøre følgende bemærkninger: Dansk Folkeparti skal ikke stille sig hindrende i vejen for erhvervslivets muligheder for at investere i Østlandene, så vi støtter forslaget om at forøge beløbsrammen fra 2 mia. kr. til 3½ mia. kr., så der også fremover kan stilles garantier for erhvervslivet. Det er jo lidt af en balanceakt med disse garantier, ikke mindst når det sker i forbindelse med Rusland, som man absolut ikke ved, hvor man har, eller om de overhovedet har en præsident, der kan få det skrantende land på fode.
Leif Lahn Jensen (S), 2016-04-21:
Så jeg vil sige, at jeg synes, vi skal passe på, at vi ikke stiller nogle krav til nogle af de her virksomheder – virksomheder, der, som jeg også sagde, har gode danske overenskomster, og som det gør det rigtig godt – og sætter et bureaukrati op for dem, som er fuldstændig sindssygt.
Anders Fogh Rasmussen (V), 2001-12-04:
Her ved starten af et nyt århundrede vil regeringen forme visionen om fremtidens velfærdsmodel, hvor fællesskabet påtager sig ansvaret for at løse en række opgaver, men også en velfærdsmodel, hvor det enkelte menneske har frihed til selv at vælge den løsning, som passer bedst - en velfærdsmodel, hvor vi danskere er i front og kan begå os godt og stærkt internationalt.
Ole M. Nielsen (KRF), 2001-09-06:
Jeg vil sige det sådan: Vi vil gerne gå ind på hr. Ole Sohns opfordring om at lave en langsigtet aftale for udviklingsbistanden på 1 pct., vel at mærke efter den nye beregningsmetode, og så fastholde den dér, indtil vi har fået vores Mifresta-ramme trappet op til det foreløbige mål, 0,5 pct. Så kan vi begynde at snakke udviklingsbistand igen.
Bjarne Corydon (S), 2014-02-05:
Så har jeg det bare sådan, at jeg gerne vil diskutere rapporter og tal – det er mit arbejde, jeg synes, det er fint – men det kan jo ikke nytte noget, at man ligesom vælger et tal, man godt kan lide, i en rapport, og det andet synes man sådan ligesom skal gemmes lidt væk.
Claus Hjort Frederiksen (V), 2009-11-19:
Hvis jeg sådan lige skal sige, hvad jeg har kunnet huske, mens debatten har været i gang, kan jeg nævne, at vi har lavet en »Flere i arbejde«-reform. Vi har lavet en »Flere i arbejde«, reform nr. 2, hvor vi har målrettet beskæftigelsespolitikken, gjort den mere orienteret mod at få folk tilbage i job.
Finn Sørensen (EL), 2013-04-05:
Kan ordføreren så forklare mig, hvorfor man for et års tid siden, må det vel være, sammen med Venstre fremsatte et forslag, der ville betyde en begrænsning af konfliktretten, sådan at danske fagforeninger ikke ville have mulighed for at dæmme op for østeuropæiske overenskomster og østeuropæiske lønninger?
Jytte Andersen (S), 2005-06-03:
Men nu er det sådan med partier og folketingsmedlemmer, at vi forholder os til den dagsorden, der er – hvad skal diskuteres, og hvad skal ikke diskuteres? – og så har vi nogle synspunkter på de dagsordener, der er oppe i tiM046S3931.fm Page 3948 Friday, September 16, 2005
Marie Bjerre (V), 2022-05-18:
Så tror jeg, at jeg forstod det korrekt, for det, man så får ind ekstra fra den her CO 2 -afgift, vil man så bruge til omstillingsstøtte, og så siger ministeren: Jamen det tilbagefører man så via den her omstillingsstøtte i stedet for at give skatte- og afgiftslettelser.
Samira Nawa (RV), 2022-03-31:
8. marts fejrede vi kvindernes internationale kampdag, og jeg fejrede det i Vega, hvor ligestillingsministeren også var til stede, og det var vores statsminister også, og hun holdt en tale, hvor hun bl.a. sagde, at vi ikke skal være så bange for at tale om kvoter for kvinder i bestyrelser.
Høgni Hoydal (T), 2007-04-18:
Så vil jeg også gerne have præciseret – det er rene fakta, jeg vil ikke gå ind i en politisk polemik: Er det rigtigt, at det har været et krav fra danske myndigheders side, at de færøske love, som altså er vedtaget inden for de sidste 2 år, skulle ændres?
Karen J. Klint (S), 2009-01-22:
Jeg mener faktisk, det er patienten, der skal have nogle rettigheder, også retten til - og det har patienten jo i dag - at sige, hvem der skal være den netværksperson, som hospitalet eller andre kan samtale med med hensyn til at få detailviden om ens behandling, så man ikke bliver fanget i tavshedsforpligtelsen.
John Dyrby Paulsen (S), 2008-02-28:
De siger et eller andet om gamle tider og nogle gamle aftaler, men det, der er det konkrete, og det, der er nu og her, er: Vil regeringen, dvs. V og K, fortsætte med at pumpe penge ud på den her måde - 4 mia. kr. 2009 - i modstrid med de anbefalinger, der er givet af vismændene?
Bertel Haarder (V), 2008-01-31:
Det gode ved det er, at det giver en forbedret chance for, at de, som gik tidligt ud af skolen og aldrig fik opfyldt ønsket om at uddanne sig, eller som står ved en korsvej i livet, hvor de vil vælge noget andet, der kræver uddannelse, nu har en overskuelig vej til at komme ind på en gymnasial uddannelse, som kan lede videre til en kortere eller længere videregående uddannelse.
Frank Dahlgaard (UP), 1999-12-08:
Eller tyder det i hvert fald ikke på, at statsministerens andet argument af hans tre argumenter for euroen - at det er af hensyn til beskæftigelsen - er et argument, man som skeptiker må forkaste og sige, at af hensyn til beskæftigelsen skal vi holde os uden for euroen, for landene uden for har en bedre beskæftigelse og en lavere arbejdsløshed?
Jørgen Arbo-Bæhr (EL), 2006-02-10:
Lad mig nævne bare nogle af de ting: Det er lykkedes regeringen at gøre arbejdsmiljørådgivning til en parentes i forhold til arbejdsmiljøarbejdet – den rådgivning, som via BST-systemet havde opbakning fra så vel arbejdsgivere som ansatte, og som viste sig at være med til at sætte et konstant fokus på arbejdsmiljøarbejdet ude på arbejdspladsen; det bedste redskab til at lave forebyggende arbejde i forbindelse med de arbejdsmiljøproblemer, som eksisterer på et arbejdsmarked, som er stadig sværere at overskue, som er mere sammensat og har større og flere arbejdsmiljøproblemer i dag end for år tilbage.
Joy Mogensen (S), 2021-04-21:
De oplysninger kom jo sådan set allerede frem med den allerførste åbning helt inden rammeaftalen, for der blev der også af de danske sundhedsmyndigheder sagt, at det var rigtig vigtigt at få gang i idrætten som noget af det allerførste på grund af den betydning, den har for vores fysiske kræfter, men jo også for vores psykiske trivsel – og på den måde også evne til at kunne fungere i verden og i livet.
René Christensen (DF), 2010-12-09:
Vi vil følge det her tæt, som vi også sagde ved førstebehandlingen, og det, vi gør nu, er et meget stort skridt, i forhold til at branchen skal uddanne alle, som har med levende mink kan gøre, og det er et skridt i den rigtige retning, og det er et stort skridt, vi tager, til glæde for minkene.
Anders Samuelsen (RV), 2001-12-12:
Alt i alt er diskussionen, som vi også har rundet mange gange her i den sidste halve times tid, en diskussion om, hvorvidt vi med de forslag, der ligger på bordet indtil nu, i tilstrækkelig grad sikrer familierne mulighed for at holde orlov med børn, fra de er 1 til 9 år.
Claus Hjort Frederiksen (V), 2015-12-16:
Det fremgår af den kommuneaftale, vi lavede i juni måned, at det her er et emne, vi skal drøfte med kommunerne, og at vi skal i gang med nogle analyser af det her område, dels af hvordan man billiggør administrationen, dels jo selvfølgelig også af det, som er blevet påpeget fra forskellige ordførere her i dag, nemlig at det er meget, meget dyre huslejer, der er i de her plejeboliger, hvor man i den enkelte pensionists husleje indregner alle omkostningerne ved fællesarealer.
Sofie Carsten Nielsen (RV), 2017-05-11:
Det er jo netop udgangspunktet her, at vi, der kan, også har en pligt til det, fordi alternativet er – og det var derfor, jeg bragte de forskellige elementer ind, fordi det jo på en eller en måde hænger sammen – om vi skal have en pensionsalder, som er afhængig af, hvor mange år man har været på arbejdsmarkedet.
Charlotte Dyremose (KF), 2005-03-18:
Et af eksemplerne på dem, der kunne falde igennem og der, hvor det var et paradoks at have de to forskellige instanser, er jo det med den alkoholiserede mor, som skal have behandling hos amtet, men hvor man måske ikke lige får kommunikeret, at der er et par forsømte børn derhjemme, der har behov for en særlig behandling.
Lotte Rod (RV), 2022-04-21:
Så tror jeg også på, at vi har brug for at dyrke nogle nye forskerstemmer i den offentlige debat, nogle stemmer, som altid er på børnenes side, og som kan fortælle om det præstationsfrie rum, om fællesskabet, om legen, fordi vi måske lidt har glemt det, både som samfund og som forældre.
Ulla Tørnæs (V), 1998-05-06:
Jeg er glad for, at arbejdsministeren så præcist gjorde mig opmærksom på, at regeringen naturligvis ønsker at efterleve det, der står i lovforslagets bemærkninger på side 2, nemlig at regeringen ikke vil lægge op til politiske beslutninger, der øger arbejdsgivernes lønomkostninger i de kommende år.
Victoria Velasquez (EL), 2022-04-28:
Men det kan jeg så fortælle at det faktisk er, for ovre i Skatteministeriet bliver der lige nu forhandlet gæld, og dér er der desværre fokus på de små fisk og på, at man skal ramme de fattigste allerhårdest, imens nogle af dem, der jo er de store fisk, som har stor gæld og måske snyder lidt med, hvordan de skal betale den tilbage, får lov at slippe.
Rasmus Jarlov (KF), 2011-05-25:
Det synes jeg var et ganske udmærket svar, og jeg er også langt hen ad vejen meget enig i det, som fru Meta Fuglsang siger, bl.a. vedrørende den del, som handler om, at man skal fokusere mere på, at kommunerne leverer det, de skal, frem for på, hvordan de gør det.
Hans Christian Schmidt (V), 2002-11-22:
Når det drejer sig om adgang til private arealer, som beslutningsforslaget næsten udelukkende handler om, er det regeringens grundlæggende opfattelse, at der alene opnås gode og bæredygtige løsninger, hvis de bygger på gensidig respekt mellem naturens benyttere og de private ejendomsejere.
Lissa Mathiasen (S), 2002-02-21:
Næ, hr. Lars Barfoed sagde før, at det jo er sådan, at de faggrupper og de græsrødder, som rent faktisk har viden på det her område, så i Adoptionsnævnets regi havde mulighed for at komme til orde, og så spørger jeg bare: Var det rigtigt forstået, at hr. Lars Barfoed rent faktisk her siger, at så kommer de med i Adoptionsnævnet i stedet for?
Kim Edberg Andersen (DD), 2024-05-16:
Det her var jo ikke den tale, jeg havde forberedt, da jeg kom ind, men selv om jeg godt kan leve med at blive kaldt doven – for man bliver vel ikke så tyk, hvis man løber hele tiden – så synes jeg nu, jeg er god til at passe mine ting, og så synes jeg måske, det er lige vildt nok at få sådan noget at vide, når man som ordfører har holdt omkring 250 ordførertaler på halvandet år.
Christine Antorini (S), 2012-05-09:
Vi fremlægger et forslag til reform af folkeskolen i efteråret, men vi har allerede nu indledt nogle rigtig gode drøftelser, vil jeg i øvrigt også gerne understrege, med alle partnerne omkring folkeskolen – dvs. med skolelederne, lærerne, kommunerne, forældrene, eleverne – om, hvad det er, der skal til for at løfte.
Mogens Andreasen (DF), 1998-10-22:
Jeg vil også godt sige til fru Susanne Clemensen, at vi hele har tiden sagt, at de skal lære dansk. Så det er ikke noget nyt. Det, jeg sagde om det, var, at hvis flygtninge og indvandrere, som skal integreres på arbejdsmarkedet, og som ikke ønsker at lære dansk, får lukket for pengekassen, så er vi helt enige i det.
Orla Hav (S), 2011-03-01:
Det indebærer bl.a., at offentligheden har indblik i regnskaber og har information om eksempelvis honorarer, indtjeningsandele, skattebetaling, informationspligt om risikovurdering til indskyderne og tilsyn osv., og at der er et forstærket samarbejde på tværs af grænser, så der er mulighed for at gribe ind, hvis noget er ved at gå galt.
Klaus Hækkerup (S), 2002-02-20:
Det ligger jo sådan, at en af medarbejderne i Jydsk Rengøring, en af de ledende medarbejdere, Karen Sjur, den ene dag bekræfter over for pressen, at der i forbindelse med den udlicitering, som Jydsk Rengøring har foretaget, er blevet givet nogle oplysninger om, at man kan forvente yderligere oplysninger, som ikke er givet til andre tilbudsgivere.
Johanne Schmidt-Nielsen (EL), 2012-03-20:
De siger simpelt hen, at den danskprøve, man lægger op til fra regeringens side, jo faktisk i den grad er udtryk for uddannelsessnobberi, fordi dem, der kommer med boglige uddannelser fra andre lande, vil have langt bedre mulighed for at kunne bestå efter det her halve år, hvorimod dem, der kommer uden en længere boglig uddannelse, måske oven i købet som analfabeter, vil have meget, meget svært ved at bestå den prøve.
Lars Løkke Rasmussen (V), 2004-04-21:
Dermed introducerer vi jo altså, kan man sige, et forslag, som gør, at denne lovgivning på en og samme tid bliver en lovgivning, der regulerer hele det her område for kunstig befrugtning - hvad er tilladt og ikke tilladt? - og samtidig en slags rettighedslov, et udtryk for et serviceniveau.
Martin Henriksen (DF), 2014-04-25:
Jeg kunne godt tænke mig at spørge hr. Nikolaj Villumsen: Hvis det var, at en dansk efterretningsagent havde lækket oplysninger, som kunne skade danske interesser, ville det så ikke være meget rimeligt, hvis den person satte sin fod på amerikansk jord og vi bad om amerikanerne om at udlevere personen, at amerikanerne gjorde det? Ville hr. Nikolaj Villumsen ikke mene, at det ville være meget naturligt, at den danske stat så kom med et sådant ønske?
Karen Hækkerup (S), 2009-01-28:
Det tror jeg man må sige, når man sammenligner os med f.eks. andre nordiske lande, som har gode programmer for ofre, og hvor man virkelig tager hånd om et menneske, som har været udsat for en eller anden forfærdelig forbrydelse eller hændelse, uanset om det har været en voldtægt, et voldeligt overfald, eller hvad det har været.